2)

XII pielikumu groza šādi: a) iekļauj šādu 3.2.3. punktu: 3.2.3. Nolietošanos vai nepareizu darbību var noteikt arī ārpus braukšanas cikla (piem., pēc motora izslēgšanas).”; b) 3.3.2.2. punktu aizstāj ar šādu: “3.3.2.2. Motora aizdedzes izlaidums Aizdedzes izlaidumu esamība motora darbības diapazonā, ko ierobežo šādas līnijas: a) robežvērtība pie zemiem apgriezieniem: minimālie apgriezieni ir 2 500 min– 1 vai normālie apgriezieni tukšgaitā + 1 000 min– 1, izmantojot zemāko no vērtībām; b) robežvērtība pie augtiem apgriezieniem: maksimālie apgriezieni ir 8 000 min– 1 vai par 1 000 min– 1 lielāki nekā lielākie apgriezieni I tipa testa ciklā, vai maksimālie paredzētie motora apgriezieni minūtē, no kuriem atskaita 500 min– 1, izmantojot zemāko no vērtībām; c) līnija, kas savieno šādus motora darbības punktus: i) punkts uz a) apakšpunktā definētās robežvērtības pie zemiem apgriezieniem, motora gaisa ieplūdes spiedienam esot par 3,3 kPa zemākam salīdzinājumā ar pozitīva griezes momenta līniju; ii) punkts uz b) apakšpunktā definētās robežvērtības pie augstiem apgriezieniem, motora gaisa ieplūdes spiedienam esot par 13,3 kPa zemākam salīdzinājumā ar pozitīva griezes momenta līniju. Motora darbības diapazons aizdedzes izlaiduma noteikšanai ir attēlots 10-1. attēlā. 10-1. attēls Darbības diapazons aizdedzes izlaiduma noteikšanai ”; c) iekļauj šādu 3.10. punktu: 3.10. Papildu noteikumi transportlīdzekļiem ar motora izslēgšanas stratēģijām 3.10.1. Braukšanas cikls 3.10.1.1. Motora autonomu atkārtotu iedarbināšanu, kas pēc motora noslāpšanas notiek pēc motora vadības sistēmas komandas, var uzskatīt par jaunu braukšanas ciklu vai pašreizējā braukšanas cikla turpinājumu.”; d) 1. papildinājumu groza šādi: 1) 3.2. punktu aizstāj ar šādu: 3.2. Ja tādi ir pieejami, šādi signāli papildus nepieciešamajai reģistrētajai informācijai pēc pieprasījuma ir jāpadara pieejami caur seriālo pieslēgvietu standartizētajā diagnostikas savienojumā, ja informācija ir pieejama transportlīdzekļa datorā vai ja to var noteikt, izmantojot informāciju, kas pieejama transportlīdzekļa datorā: diagnostikas traucējumu kodi, motora dzesētāja temperatūra, degvielas kontroles sistēmas stāvoklis (noslēgta ķēde, nenoslēgta ķēde, cita), degvielas pielāgojums, aizdedzes apsteidze, ieplūdes gaisa temperatūra, kolektora gaisa spiediens, gaisa plūsmas ātrums, motora apgriezieni, droseles pozīcijas devēja rādījums, sekundārā gaisa stāvoklis (plūsmas augšpusē, apakšpusē vai atmosfērā), aprēķinātā slodzes vērtība, transportlīdzekļa ātrums un degvielas spiediens. Signāli jāsniedz standarta vienībās, pamatojoties uz 3.7. punktā minētajām specifikācijām. Faktiskajiem signāliem ir jābūt skaidri norādītiem atsevišķi no noklusējuma vērtības vai ārkārtas režīma signāliem.”; 2) 3.11., 3.12. un 3.13. punktu aizstāj ar šādiem: 3.11. Reģistrējot kļūdu, izgatavotājam tā jāidentificē, izmantojot piemērotu kļūdas kodu, kas atbilst kodiem, kuri noteikti standartā ISO 15031-6:2010 “Autotransporta līdzekļi – Saziņa starp transportlīdzekli un ārēju testa iekārtu ar emisiju saistītai diagnostikai – 6. daļa: Diagnostikas traucējumu kodu definīcijas”, saistībā ar tēmu “ar emisijām saistītas sistēmas diagnostikas traucējumu kodi”. Ja tas nav iespējams, izgatavotājs var izmantot diagnostikas traucējumu kodus, kas noteikti ISO DIS 15031-6:2010. Alternatīvi kļūdu kodus var apkopot un paziņot saskaņā ar ISO 14229:2006. Jāparedz iespēja piekļūt visiem kļūdu kodiem, izmantojot standartizētu diagnostikas aprīkojumu, kas atbilst 3.9. punktam. Transportlīdzekļa izgatavotājs sniedz valsts standartizācijas iestādei datus par jebkuru ar emisiju saistītu diagnostikas informāciju, piemēram, PID, OBD kontrolierīces [pārrauga] identifikācijas numuru, testa identifikācijas numuru, kas nav noteikta ISO 15031-5:2011 vai ISO 14229:2006, bet ir saistīta ar šo regulu. 3.12. Savienojuma saskarnei starp transportlīdzekli un diagnostikas testa ierīci jābūt standartizētai un jāatbilst visām prasībām, kas noteiktas ISO 19689:2016 “Motocikli un mopēdi – Saziņa starp transportlīdzekli un ārēju diagnostikas iekārtu – Diagnostikas savienotāji un saistītās elektriskās ķēdes, specifikācija un pielietojums” vai ISO 15031-3:2004 “Autotransporta līdzekļi – Saziņa starp transportlīdzekli un ārēju testa iekārtu ar emisiju saistītai diagnostikai – 3. daļa: Diagnostikas savienojums un saistītas elektriskas ķēdes: specifikācija un izmantošana”. Vēlamā uzstādīšanas vieta ir zem sēdvietas. Visām pārējām diagnostikas savienotāja atrašanās vietām ir vajadzīga apstiprinātājas iestādes piekrišana, un tām jābūt tādām, kam var viegli piekļūt apkopes personāls, bet aizsargātām no manipulācijām, ko veic nekvalificēts personāls. Savienojuma saskarnes atrašanās vietai jābūt skaidri norādītai lietotāja rokasgrāmatā. 3.13. Līdz brīdim, kad uzstādīšanai uz L kategorijas transportlīdzekļiem tiks pieņemta OBD II posma sistēma, uz transportlīdzekļa pēc transportlīdzekļa izgatavotāja pieprasījuma var uzstādīt alternatīvo savienojuma saskarni. Ja ir uzstādīta šāda alternatīvā savienojuma saskarne, transportlīdzekļa izgatavotājs nodrošina testēšanas iekārtu izgatavotājiem bezmaksas pieeju detalizētai informācijai par transportlīdzekļa spraudņa konfigurāciju. Transportlīdzekļa izgatavotājs nodrošina adapteri, pie kura var pieslēgt universālu skeneri. Minētā adaptera kvalitāte ir piemērota izmantošanai profesionālā darbnīcā. Šādu adapteri pēc pieprasījuma nediskriminējošā veidā nodrošina visiem neatkarīgiem uzņēmumiem. Izgatavotājs drīkst iekasēt pamatotu un samērīgu maksu par minēto adapteri, ņemot vērā papildu izmaksas, ko klientam rada šāda izgatavotāja izvēle. Savienojuma saskarne un adapteris nedrīkst ietvert nekādus īpašus konstrukcijas elementus, kuri būtu jāvalidē vai jāsertificē pirms to izmantošanas vai kuri ierobežotu transportlīdzekļa datu apmaiņu, izmantojot universālu skeneri.”; 3) 4.1.4. punktu aizstāj ar šādu: 4.1.4. No 2024. gada 1. janvāra, ja saskaņā ar šā pielikuma prasībām transportlīdzeklis ir aprīkots ar konkrētu kontrolierīci M, tad IUPRM visām kontrolierīcēm M jābūt lielākam nekā vai vienādam ar 0,1.”; 4) iekļauj šādu 4.1.4.1. punktu: 4.1.4.1. Līdz 2023. gada 31. decembrim izgatavotājs apstiprinātājai iestādei pierāda IUPR noteikšanas funkcionalitāti, sākot no 2020. gada 1. janvāra – attiecībā uz jauna tipa transportlīdzekļiem un no 2021. gada 1. janvāra – esoša tipa transportlīdzekļiem.”; 5) 4.5. un 4.5.1. punktu aizstāj ar šādiem: “4.5. Kopējais saucējs 4.5.1. Kopējais saucējs ir skaitītājs, kas skaita, cik reižu transportlīdzeklis ticis darbināts. To pakāpeniski palielina ik pēc 10 sekundēm, ja vienā braukšanas ciklā ir izpildīti šādi kritēriji: a) kopējais laiks kopš motora iedarbināšanas ir lielāks nekā vai vienāds ar 600 sekundēm, augstums ir mazāks nekā 2 440 m virs jūras līmeņa vai gaisa spiediens ir virs 75,7 kPa un apkārtējā temperatūra ir vienāda ar vai augstāka nekā 266,2 K (– 7 °C); b) kopējais transportlīdzekļa darbības laiks ar ātrumu 25 km/h vai vairāk ir 300 sekundes vai vairāk, augstums ir mazāks nekā 2 440 m virs jūras līmeņa vai gaisa spiediens ir virs 75,7 kPa un apkārtējā temperatūra ir vienāda ar vai augstāka nekā 266,2 K (– 7 °C); c) nepārtraukta transportlīdzekļa darbība brīvgaitā (t. i., vadītājs ir atlaidis akseleratora pedāli, un transportlīdzekļa ātrums ir 1,6 km/h vai mazāks) ir notikusi 30 sekundes vai vairāk, augstums ir mazāks nekā 2 440 m virs jūras līmeņa vai gaisa spiediens ir virs 75,7 kPa un apkārtējā temperatūra ir vienāda ar vai augstāka nekā 266,2 K (– 7 °C). Kopējo saucēju var palielināt arī ārpus robežnosacījumiem par augstumu vai gaisa spiedienu un apkārtējo temperatūru.”; 6) iekļauj šādu 4.6.2.1. punktu: 4.6.2.1. Sastāvdaļu vai sistēmu tādu konkrētu kontrolierīču skaitītāji un saucēji, ar kuriem nepārtraukti pārrauga īssavienojuma vai pārtrauktas ķēdes kļūmes, ir atbrīvoti no ziņošanas prasībām. Šajā punktā “nepārtraukti” nozīmē, ka pārraudzība vienmēr ir aktivizēta un pārraudzībā izmantotā signāla iztveršana notiek ne retāk kā divas reizes sekundē un ka attiecīgās kontrolierīces kļūmes pārbaudes procesam jābeidzas 15 sekunžu laikā. Ja kontroles vajadzībām datora ievades sastāvdaļas iztveršana notiek retāk, sastāvdaļas signālu var pārbaudīt katru reizi, kad notiek iztveršana. Nav vajadzības aktivizēt izvades sastāvdaļu/sistēmu tikai tāpēc, lai veiktu attiecīgās izvades sastāvdaļas/sistēmas pārraudzību.”; 7) 4.7.4. punktu aizstāj ar šādu: 4.7.4. OBD sistēma pārtrauc turpmāku kopējā saucēja palielināšanu 10 sekunžu laikā, ja tiek konstatēta nepareiza darbība kādai sastāvdaļai, ko izmanto, lai noteiktu, vai tiek izpildīti 4.5. punktā minētie kritēriji (t. i., transportlīdzekļa ātrums, apkārtējā temperatūra, augstums, darbība tulkšgaitā vai darbības laiks), un ir saglabāts attiecīgais pagaidu kļūdas kods. Kopējā saucēja palielināšanu nedrīkst pārtraukt nekādos citos apstākļos. Kopējā saucēja palielināšanu atsāk 10 sekunžu laikā pēc tam, kad nepareiza darbība vairs netiek konstatēta (piem., pagaidu kods tiek izdzēsts ar pašdzēšanu vai skenera komandu).”; e) 2. papildinājumu groza šādi: i) 1. punkta zemsvītras piezīmi svītro; ii) 2.1. punktu aizstāj ar šādu: “2.1. Ap2-1. tabula Pārskats par ierīcēm (ja uzstādītas), kas jāuzrauga OBD I un/vai II posmā Nr. Ierīces ķēdes Ķēdes nepārtrauktība Ķēdes parametri Pārraudzības pamatprasība Piezīmes Nr. Līmenis, sk. 2.3. punktu Ķēdes augstākā robežvērtība Ķēdes zemākā robežvērtība Nenoslēgta ķēde Ārpus diapazona Veiktspēja/ticamība Nosprostojuma signāls Ierīce nedarbojas / ierīces nav 1. Kontroles moduļa (ECU/PCU) iekšējā kļūda 3. I un II (1) Sensors (ievade vadības ierīcēs) 1. Akseleratora (pedāļa/roktura) pozīcijas sensors 1. I un II I un II I un II I un II I un II I un II (2) 2. Barometriskā spiediena sensors 1. I un II I un II I un II II 3. Sadales vārpstas pozīcijas sensors 3. I un II 4. Kloķvārpstas pozīcijas sensors 3. I un II 5. Motora dzesētāja temperatūras sensors 1. I un II I un II I un II II II II (4) 6. Izplūdes kontroles vārsta leņķa sensors 1. I un II I un II I un II II II II (4) 7. Izplūdes gāzu recirkulācijas sensors 1. II II II II II II (4) 8. Degvielas maģistrāles spiediena sensors 1. I un II I un II I un II II II II (4) 9. Degvielas maģistrāles temperatūras sensors 1. I un II I un II I un II II II II (4) 10. Pārnesumsviras pozīcijas sensors (potenciometra tipa) 1. I un II I un II I un II II II II (4) (5) 11. Pārnesumsviras pozīcijas sensors (slēdža tipa) 3. II I un II (5) 12. Ieplūdes gaisa temperatūras sensors 1. I un II I un II I un II II II II (4) 13. Detonācijas sensors (nav rezonanses tipa) 3. I un II 14. Detonācijas sensors (rezonanses tips) 3. I un II 15. Kolektora absolūtā spiediena sensors 1. I un II I un II I un II II II II (4) 16. Gaisa plūsmas masas sensors 1. I un II I un II I un II II II II (4) 17. Motora eļļas temperatūras sensors 1. I un II I un II I un II II II II (4) 18. O2 sensora (binārā/lineārā) signāli 1. I un II I un II I un II II II II (4) 19. Degvielas (augst)spiediena sensors 1. I un II I un II I un II II II II (4) 20. Degvielas tvertnes temperatūras sensors 1. I un II I un II I un II II II II (4) 21. Droseļvārsta pozīcijas sensors 1. I un II I un II I un II I un II I un II I un II (2) 22. Transportlīdzekļa ātruma sensors 3. II I un II (5) 23. Riteņu ātruma sensors 3. II I un II (5) Izpildmehānismi (izvades vadības ierīces) 1. Iztvaikošanas emisiju sistēmas attīrīšanas vadības vārsts 2. II I un II II I un II (6) 2. Izplūdes vadības vārsta izpildmehānisms (motora piedziņa) 3. II I un II 3. Izplūdes gāzu recirkulācijas vadība 3. II 4. Degvielas iesmidzinātājs 2. I un II I un II (6) 5. Gaisa vadības sistēma tukšgaitā 1. I un II I un II I un II II I un II (6) 6. Aizdedzes spoles primārās vadības ķēdes 2. I un II I un II (6) 7. O2 sensora sildītājs 1. I un II I un II I un II II I un II (6) 8. Sekundārā gaisa iesmidzināšanas sistēma 2. II I un II II I un II (6) 9. Elektroniskas droseļvārsta vadības izpildmehānisms 3. I un II I un II (6) iii) 2.4. punktu aizstāj ar šādu: 2.4. Divus no trim simptomiem ķēdes nepārtrauktībā, kā arī ķēdes parametru uzraudzības diagnostikā var apvienot, piemēram: — ķēdes augstākā robežvērtība vai nenoslēgta ķēde un ķēdes zemākā robežvērtība, — ķēdes augstākā un zemākā robežvērtība vai nenoslēgta ķēde, — signāls ārpus diapazona vai ķēdes veiktspēja un nosprostojuma signāls, — ķēdes augstākā robežvērtība un signāls ārpus diapazona vai ķēdes zemākā robežvērtība un signāls ārpus diapazona.”; f) pievieno šādu 3., 4. un 5. papildinājumu: “ 3. papildinājums Ekspluatācijas veiktspējas koeficients 1. Ievads 1.1. Šajā papildinājumā ir noteiktas OBD sistēmas konkrētas kontrolierīces M ekspluatācijas veiktspējas koeficienta (IUPR M) prasības, ko piemēro L3e, L5e-A un L7e-A kategorijas transportlīdzekļiem, kuru tipa apstiprināšana veikta saskaņā ar šo regulu. 2. IUPR M revīzija 2.1. Pēc apstiprinātājas iestādes pieprasījuma izgatavotājs, ievērojot formātu, par kādu panākta vienošanās tipa apstiprināšanas laikā, ziņo tipa apstiprinātājai iestādei par garantijas laikā izteiktajām pretenzijām, garantijas laikā veikto remontu un OBD kļūmēm, kas reģistrētas apkopē. Informācijā sīki norāda ar emisijām saistīto sastāvdaļu un sistēmu kļūmju biežumu un būtību. Ziņojumus iesniedz vismaz vienu reizi transportlīdzekļa ražošanas ciklā par katru transportlīdzekļa modeli piecu gadu garumā vai par attālumu, kas noteikts Regulas (ES) Nr. 168/2013 VII pielikuma A daļā, piemērojot to nosacījumu, kurš iestājas ātrāk. 2.2. Parametri, pēc kuriem definē IUPR saimi IUPR saimes definēšanai izmanto 5. papildinājumā uzskaitītos OBD saimes parametrus. 2.3. Informācijas sniegšanas prasības Apstiprinātāja iestāde IUPR M revīziju veic, pamatojoties uz izgatavotāja sniegtu informāciju. Tajā ietver šādus datus: 2.3.1. izgatavotāja nosaukumu un adresi; 2.3.2. izgatavotāja pilnvarotā pārstāvja nosaukumu, adresi, tālruņa un faksa numuru un e-pasta adresi tajos apgabalos, uz kuriem attiecas izgatavotāja sniegtā informācija; 2.3.3. izgatavotāja informācijā ietverto transportlīdzekļu modeļa(-u) nosaukumu(-us); 2.3.4. attiecīgā gadījumā to transportlīdzekļa tipu sarakstu, uz kuriem attiecas izgatavotāja informācija, t. i., informācija par OBD un IUPR M, OBD saimi atbilstoši 5. papildinājumam; 2.3.5. transportlīdzekļa identifikācijas numura (VIN) kodus, ko piemēro šiem transportlīdzekļu tipiem saimē (VIN prefikss); 2.3.6. tipa apstiprinājuma numurus, kas attiecas uz transportlīdzekļu IUPR saimes tipiem, attiecīgā gadījumā ietverot visu paplašinājumu numurus un nozīmīgu izmaiņu / atsaukšanas gadījumu (uzlabojumi pēc izgatavošanas) numurus; 2.3.7. sīku informāciju par paplašinājumiem un nozīmīgām izmaiņām / atsaukšanas gadījumiem saistībā ar tiem transportlīdzekļa tipa apstiprinājumiem, uz kuriem attiecas izgatavotāja sniegtā informācija (ja to pieprasa apstiprinātāja iestāde); 2.3.8. laika periodu, par kuru izgatavotāja informācija apkopota; 2.3.9. transportlīdzekļa ražošanas periodu, uz kuru attiecas izgatavotāja informācija (piemēram, 2017. kalendārajā gadā izgatavotie transportlīdzekļi); 2.3.10. izgatavotāja IUPR M pārbaudes procedūru, norādot: a) transportlīdzekļa atrašanās vietas noteikšanas metodi; b) transportlīdzekļu atlases un noraidīšanas kritērijus; c) programmā izmantotos testu veidus un procedūras; d) izgatavotāja pieņemšanas/noraidīšanas kritērijus transportlīdzekļu saimes grupai; e) ģeogrāfisko(-os) apgabalu(-us), par kuru(-iem) izgatavotājs apkopojis informāciju; f) paraugu skaitu un izmantoto paraugu ņemšanas metodi; 2.3.11. izgatavotāja IUPR M procedūras rezultātus, norādot: a) programmā ietverto transportlīdzekļu identifikāciju (testēts vai nav testēts). Identifikācijas datos norāda: — modeļa nosaukumu, — transportlīdzekļa identifikācijas numuru (VIN), — izmantošanas reģionu (ja zināms), — izgatavošanas datumu; b) iemeslu(-us), kādēļ transportlīdzeklis nav ietverts paraugu izlasē; c) testa datus, norādot: — testa/lejupielādes datumu, — testa/lejupielādes vietu, — visus datus, kas lejupielādēti no transportlīdzekļa, atbilstoši 1. papildinājuma 4.1.6. punktam, — katras ziņojamās kontrolierīces IUPR; 2.3.12. attiecībā uz IUPR M paraugu ņemšanu norāda: a) vidējos IUPR M visiem atlasītajiem transportlīdzekļiem par katru kontrolierīci atbilstoši 1. papildinājuma 4.1.4. punktam; b) atlasīto transportlīdzekļu procentuālo attiecību, kuriem IUPR M ir lielāks nekā vai vienāds ar minimālo vērtību, ko piemēro kontrolierīcēm saskaņā ar 1. papildinājuma 4.1.4. punktu. 3. Transportlīdzekļu atlase IUPR M 3.1. Izgatavotājs ņem paraugus vismaz no divām dalībvalstīm, kurās transportlīdzekļa izmantošanas apstākļi ievērojami atšķiras (izņemot, ja transportlīdzeklis pieejams tikai vienas dalībvalsts tirgū). Izvēloties dalībvalstis, ņem vērā tādus faktorus kā degvielas atšķirības, apkārtējās vides apstākļi, vidējais ātrums uz ceļiem, atšķirība starp braukšanas veidu pilsētās un uz automaģistrālēm. IUPR M testiem testa paraugu izlasē iekļauj tikai transportlīdzekļus, kas atbilst 4. papildinājuma 2.3. punkta kritērijiem. 3.2. Izvēloties dalībvalstis transportlīdzekļu paraugu ņemšanai, izgatavotājs var izvēlēties transportlīdzekļus no dalībvalsts, kuru uzskata par īpaši raksturīgu. Šādā gadījumā izgatavotājam uzskatāmi jāparāda apstiprinātājai iestādei, kas piešķīrusi tipa apstiprinājumu, ka izvēle bijusi raksturīga (piemēram, attiecīgajā tirgū gada laikā pārdots visvairāk konkrētās saimes transportlīdzekļu Savienībā). Ja transportlīdzekļu saimes testēšanai saskaņā ar 3.3. punktu ir nepieciešama vairāk nekā viena paraugu partija, transportlīdzekļiem otrajā un trešajā paraugu partijā jāatspoguļo atšķirīgi transportlīdzekļa darbības apstākļi salīdzinājumā ar pirmajā paraugu izlasē atlasītajiem transportlīdzekļiem. 3.3. Paraugu skaits 3.3.1. Paraugu partiju skaitu nosaka atkarībā no OBD saimes gada pārdošanas apjoma Savienībā, kā noteikts šajā tabulā: Reģistrācijas ES kalendārajā gadā (izpūtēja emisijas testiem) transportlīdzekļu no OBD saimes ar IUPR paraugu ņemšanas periodā Paraugu partiju skaits līdz 100 000 1 100 001 līdz 200 000 2 virs 200 000 3 3.3.2. Attiecībā uz IUPR nepieciešamais paraugu partiju skaits ir aprakstīts 3.3.1. punkta tabulā un pamatojas uz IUPR saimes transportlīdzekļu skaitu, kas apstiprināti ar IUPR. IUPR saimes pirmajā paraugu ņemšanas periodā paraugu ņemšana attiecas uz visiem saimes transportlīdzekļa tipiem, kas apstiprināti ar IUPR. Turpmākajos paraugu ņemšanas periodos paraugu ņemšanu veic tikai tiem transportlīdzekļa tipiem, kas nav iepriekš testēti vai kuru emisiju apstiprinājums ticis paplašināts pēc iepriekšējā paraugu ņemšanas perioda. Saimēm, ko veido mazāk nekā 5 000 ES reģistrētu transportlīdzekļu, kuriem paraugu ņemšanas periodā veic paraugu ņemšanu, minimālais transportlīdzekļu skaits paraugu partijā ir seši transportlīdzekļi. Visām pārējām saimēm minimālais transportlīdzekļu skaits paraugu partijā ir piecpadsmit transportlīdzekļi. Katra paraugu partija pienācīgi atspoguļo tirdzniecības modeli, t. i., ir pārstāvēti lielā apjomā pārdoti transportlīdzekļu tipi (≥ 20 % no saimes kopumā). Mazās sērijās ražoti transportlīdzekļi, kuru skaits ir mazāks nekā 1 000 transportlīdzekļu uz OBD saimi, ir atbrīvoti no minimālajām IUPR prasībām, kā arī no prasības pierādīt to atbilstību tipa apstiprinātājai iestādei. 4. Pamatojoties uz 2. iedaļā minēto revīziju, apstiprinātāja iestāde pieņem vienu no šādiem lēmumiem un darbībām: a) nolemj, ka IUPR saime ir atbilstoša, un tā neveic turpmāku darbību; b) nolemj, ka izgatavotāja sniegtā informācija nav pietiekama lēmuma pieņemšanai, un pieprasa izgatavotājam papildu informāciju vai testu datus; c) nolemj, ka, pamatojoties uz apstiprinātājas iestādes vai dalībvalsts uzraudzības testēšanas programmu datiem, izgatavotāja sniegtā informācija nav pietiekama lēmuma pieņemšanai, un pieprasa izgatavotājam papildu informāciju vai testu datus; d) nolemj, ka IUPR saimes revīzijas rezultāts nav apmierinošs, un veic darbības, lai attiecīgais transportlīdzekļa tips vai IUPR saime tiktu testēta atbilstoši 1. papildinājumam. Ja saskaņā ar IUPR M revīziju paraugu partijas transportlīdzekļi atbilst testa kritērijiem, kas noteikti 4. papildinājuma 3.2. punktā, tipa apstiprinātāja iestāde veic šā punkta d) apakšpunktā noteiktās turpmākās darbības. 4.1. Apstiprinātāja iestāde sadarbībā ar izgatavotāju atlasa tādu transportlīdzekļu paraugu izlasi ar pietiekamu nobraukumu, kuru izmantošanu normālos apstākļos var pamatoti apstiprināt. Par transportlīdzekļu atlasi paraugu izlasei apspriežas ar izgatavotāju, un ļauj tam piedalīties transportlīdzekļu atbilstības pārbaudēs. 4. papildinājums Transportlīdzekļu atlases kritēriji attiecībā uz ekspluatācijas veiktspējas koeficientiem 1. Ievads 1.1. Šajā papildinājumā ir izklāstīti šā pielikuma 1. papildinājuma 4. iedaļā minētie kritēriji attiecībā uz transportlīdzekļu atlasi testēšanai un IUPR Mprocedūrām. 2. Atlases kritēriji Kritēriji atlasītā transportlīdzekļa pieņemšanai ir noteikti 2.1.–2.5. iedaļā. 2.1. Transportlīdzeklis atbilst tādam transportlīdzekļa tipam, kura apstiprināšana ir veikta saskaņā ar šo regulu un kuram ir atbilstības sertifikāts saskaņā ar Komisijas Īstenošanas regulu (ES) Nr. 901/2014 (3). Attiecībā uz IUPR M pārbaudi transportlīdzeklis ir apstiprināts saskaņā ar OBD II standarta posmu vai vēlāku posmu. Tas ir reģistrēts un ir izmantots Savienībā. 2.2. Transportlīdzeklis ir ekspluatēts vismaz 3 000 km vai sešus mēnešus, izvēloties vēlāko vērtību, un tā noturības nobraukums nepārsniedz vērtību, kas attiecīgajai transportlīdzekļu kategorijai noteikta Regulas (ES) Nr. 168/2013 VII pielikuma A daļā, vai piecus gadus, izvēloties agrāko vērtību. 2.3. IUPR M pārbaudei testa paraugu izlasē iekļauj tikai transportlīdzekļus, kas: a) ir savākuši pietiekamus transportlīdzekļa darbības datus kontrolierīces testam. Attiecībā uz kontrolierīcēm, kurām saskaņā ar 1. papildinājuma 4.6.1. punktu jāsasniedz noteikts ekspluatācijas kontrolierīces veiktspējas koeficients, jāfiksē un jāziņo koeficienta dati, frāze “pietiekami transportlīdzekļa darbības dati” nozīmē, ka saucējs atbilst turpmāk minētajiem kritērijiem. Testējamās kontrolierīces saucēja, kā noteikts 1. papildinājuma 4.3. un 4.5. punktā, vērtībai jābūt vienādai ar vai lielākai nekā vienai no šādām vērtībām: i) 15 – iztvaikošanas sistēmu kontrolierīcēm, sekundāro gaisa sistēmu kontrolierīcēm un kontrolierīcēm, kurās lieto saucēju, kas palielināts atbilstīgi 1. papildinājuma 4.3.2. punktam (piem., aukstās iedarbināšanas kontrolierīces, gaisa kondicionēšanas sistēmas kontrolierīces utt.); vai ii) 5 – daļiņu filtra kontrolierīcēm un oksidēšanās katalītiskā neitralizatora kontrolierīcēm, kurās lieto saucēju, kas palielināts atbilstīgi 1. papildinājuma 4.3.2. punktam; vai iii) 30 – katalītiskā neitralizatora, skābekļa sensora, EGR sistēmas, VVT sistēmas un visu pārējo sastāvdaļu kontrolierīcēm; b) nav bojāti vai aprīkoti ar papildu vai mainītām detaļām, kā rezultātā OBD sistēma neatbilstu XII pielikuma prasībām. 2.3. Ja ir veikta apkope, tā ir veikta izgatavotāja ieteiktajos apkopes intervālos. 2.4. Transportlīdzeklim nedrīkst būt pazīmju, ka tas ir izmantots nesaudzīgi (piem., pārmērīgi ātra braukšana, pārslodze, nepareizas degvielas lietošana vai cita nepareiza izmantošana), vai citu faktoru (piemēram, manipulācijas), kas varētu ietekmēt emisiju veiktspēju. Ņem vērā datorā glabāto kļūdas kodu un nobraukuma informāciju. Transportlīdzekli neatlasa testēšanai, ja datorā uzglabātā informācija uzrāda, ka šis transportlīdzeklis ir darbināts pēc kļūdas koda reģistrācijas un tam pietiekami drīz nav veikts remonts. 2.5. Motoram vai transportlīdzeklim nav veikts neatļauts būtisks remonts. 3. Korektīvo pasākumu plāns 3.1. Tipa apstiprinātāja iestāde pieprasa izgatavotājam iesniegt korektīvo pasākumu plānu neatbilstības novēršanai, ja tiek konstatēts, ka: 3.2. attiecībā uz konkrētas M kontrolierīces IUPRM testa paraugu izlasē, kuras lielumu nosaka saskaņā ar 3. papildinājuma 3.3.1. punktu, izpildās turpmāk minētie statistikas nosacījumi. Transportlīdzekļiem, kas atbilstīgi 1. papildinājuma 4.1.4. punktam apstiprināti ar koeficientu 0,1, no transportlīdzekļiem iegūtie dati rāda, ka testa paraugu izlasē vismaz vienas M kontrolierīces vidējais veiktspējas ekspluatācijā koeficients ir mazāks nekā 0,1 vai ka 66 % vai vairāk transportlīdzekļiem testa paraugu izlasē ekspluatācijas kontrolierīces veiktspējas koeficients ir mazāks nekā 0,1. 3.3. Korektīvo pasākumu plānu tipa apstiprinātājai iestādei iesniedz ne vēlāk kā 60 darbadienas pēc 3.1. punktā minētās paziņošanas dienas. Tipa apstiprinātāja iestāde 30 darbdienu laikā apstiprina korektīvo pasākumu plānu vai to noraida. Tomēr, ja izgatavotājs kompetentajai tipa apstiprinātājai iestādei var pierādīt, ka ir nepieciešams ilgāks laiks, lai izmeklētu neatbilstību un lai iesniegtu korektīvo pasākumu plānu, piešķir termiņa pagarinājumu. 3.4. Korektīvos pasākumus piemēro visiem transportlīdzekļiem, kurus, visticamāk, ietekmējis attiecīgais defekts. Izvērtē nepieciešamību grozīt tipa apstiprinājuma dokumentus. 3.5. Izgatavotājs tipa apstiprinātājai iestādei iesniedz visu ar korektīvo pasākumu plānu saistīto paziņojumu dokumentu kopijas un reģistrē atsaukšanas kampaņas pasākumus, kā arī sniedz tai regulārus ziņojumus par situāciju. 3.6. Korektīvo pasākumu plānā iekļauj 3.6.1.–3.6.11. punktā noteiktās prasības. Izgatavotājs korektīvo pasākumu plānam piešķir īpašu nosaukumu vai numuru. 3.6.1. Katra korektīvo pasākumu plānā ietvertā transportlīdzekļa tipa apraksts. 3.6.2. Apraksts par specifiskiem pārveidojumiem, pārbūvēm, remontu, labojumiem, pielāgojumiem vai citām izmaiņām, kas veicamas, lai transportlīdzeklis kļūtu atbilstīgs, tostarp īss datu un tehnisko pētījumu apkopojums, kas apstiprina izgatavotāja lēmumu attiecībā uz īpašiem pasākumiem, kas veicami, lai novērstu neatbilstību. 3.6.3. Metodes, ar kādu izgatavotājs informē transportlīdzekļu īpašniekus, apraksts. 3.6.4. Atbilstīgas tehniskās apkopes vai izmantošanas apraksts (ja tāds ir), kuru izgatavotājs paredz kā nosacījumu, lai varētu tikt veikts remonts korektīvo pasākumu ietvaros, un izgatavotāja paskaidrojums par iemesliem šādu nosacījumu noteikšanai. Tehniskās apkopes vai izmantošanas nosacījumus var noteikt tikai tad, ja tie skaidri attiecas uz neatbilstību un korektīviem pasākumiem. 3.6.5. Procedūras apraksts, kas jāievēro transportlīdzekļu īpašniekiem, lai saņemtu neatbilstības koriģēšanu. Tajā iekļauj datumu, pēc kura var veikt korektīvos pasākumus, paredzamo laiku, kas nepieciešams darbnīcai remonta veikšanai, un vietas, kur to var veikt. Remontu veic pienācīgā laika posmā pēc transportlīdzekļa piegādes. 3.6.6. Transportlīdzekļa īpašniekam nosūtītās informācijas kopija. 3.6.7. Īss tās sistēmas apraksts, ko izgatavotājs izmanto, lai nodrošinātu tādu sastāvdaļu vai sistēmu pienācīgu krājumu, lai varētu tikt veikti korektīvie pasākumi. Jānorāda, kad būs pietiekams atbilstīgo sastāvdaļu vai sistēmu daudzums kampaņas uzsākšanai. 3.6.8. Visu to instrukciju kopija, kuras nosūtāmas personām, kas veiks remontu. 3.6.9. Apraksts par ierosināto korektīvo pasākumu ietekmi uz katra transportlīdzekļa tipa emisijām, degvielas patēriņu, braukšanas īpašībām un drošību, kas ietverts korektīvo pasākumu plānā, kopā ar datiem, tehnisko izpēti u. c., kas pamato šos secinājumus. 3.6.10. Jebkura cita informācija, ziņojumi vai dati, ko tipa apstiprinātāja iestāde var pamatoti noteikt kā nepieciešamus, lai novērtētu korektīvo pasākumu plānu. 3.6.11. Ja korektīvo pasākumu plāns ietver atsaukšanu, tipa apstiprinātājai iestādei iesniedz remonta dokumentēšanas metodes aprakstu. Ja izmanto marķējumu, iesniedz tā paraugu. 3.7. Izgatavotājam var pieprasīt veikt pamatoti plānotus un nepieciešamus testus sastāvdaļām un transportlīdzekļiem, kuriem veiktas ierosinātās izmaiņas, remonts vai pārveidojumi, lai tādējādi pierādītu izmaiņu, remonta vai modifikāciju efektivitāti. 3.8. Izgatavotājam ir pienākums reģistrēt ikvienu transportlīdzekli, kas ir atsaukts vai remontēts, un darbnīcu, kurā veikts remonts. Tipa apstiprinātājai iestādei pēc pieprasījuma ir jābūt piekļuvei reģistram piecus gadus pēc korektīvo pasākumu plāna īstenošanas. 3.9. Remontu un/vai pārveidojumu vai jauna aprīkojuma pievienošanu reģistrē sertifikātā, ko izgatavotājs izsniedz transportlīdzekļa īpašniekam. 5. papildinājums Iebūvētās diagnostikas saime 1. Ievads 1.1. Šajā papildinājumā izklāstīti kritēriji, pēc kuriem definē OBD saimi, kas minēta 3. un 4. papildinājumā. 2. Atlases kritēriji Transportlīdzekļu tipi, kuru turpmāk minētie parametri ir identiski, uzskatāmi par piederošiem pie tās pašas motora/emisiju kontroles/OBD sistēmas kombinācijas. 2.2. Motors: — degšanas process (t. i., dzirksteļaizdedze/kompresijaizdedze, divtaktu, četrtaktu/rotējošs), — metode degvielas padevei uz motoru (t. i., degvielas iesmidzināšana vienā vai vairākos punktos), — degvielas veids (t. i., benzīns, dīzeļdegviela, maināmas degvielas benzīns/etanols, maināmas degvielas dīzeļdegviela/biodīzeļdegviela, dabasgāze/biometāns, sašķidrināta naftas gāze, divu degvielu benzīns/dabasgāze/biometāns, divu degvielu benzīns/sašķidrināta naftas gāze). 2.3. Emisijas kontroles sistēma: — katalītiskā neitralizatora veids (piemēram, oksidēšanas, trīskomponentu, sildāmais, SCR, cits), — daļiņu filtra veids, — sekundārā gaisa padeve (t. i., ar vai bez), — izplūdes gāzu recirkulācija (t. i., ar vai bez). 2.4. OBD daļas un darbība: — metodes OBD darbības pārraudzībai, nepareizas darbības konstatēšanai un nepareizas darbības uzrādīšanai transportlīdzekļa vadītājam.